O suyo nombre deriva d'o meyeval Ducau de Suebia, un d'os ducaus chermanicos que formaban o territorio d'Alamania. Os habitants d'iste ducau se deciban alemanni u suebi. En primeras iste territorio incluyiba toda l'aria d'o dominio lingüistico de l'idioma alamanico, encara que o concepto moderno de Suebia ye muito mas restrinchiu, ya que o ducau de Suebia desaparixió en o sieglo XIII. Suebia tal y como s'entiende en a etnografía moderna coincide con a Circuscripción de Suebia d'o Sacro Imperio Román Chermanico existent en a Edat Moderna, actualment dividida entre os estaus federaus de Bavera y Baden-Württemberg.